Document ID: 32003D0743

Komisjoni otsus,
14. oktoober 2003,
loomahaiguste likvideerimiseks ja seireks ning kontrollimisteks zoonoosi ennetamise eesmärgil kavandatud programmide loetelude koha, mis on vastavad ühenduse rahalise toetuse saamiseks 2004. aastal
(teatavaks tehtud numbri K(2003) 3708 all)
(2003/743/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ veterinaariaalaste kulutuste kohta, [1] viimati muudetud määrusega (EÜ) nr 806/2003, [2] eriti selle artikli 24 lõiget 5 ja artiklit 32,
ning arvestades järgmist:
(1) Teatavad liikmesriigid ja ühinevad liikmesriigid on komisjonile esitanud programme loomahaiguste likvideerimiseks ja seireks, milleks nad soovivad saada ühenduse rahalist toetust.
(2) Nõukogu 17. mai 1999. aasta määruse (EÜ) nr 1258/1999 (ühtse põllumajanduspoliitika finantseerimise kohta) [3] alusel rahastatakse loomahaiguste likvideerimise ja seire programme Euroopa Põllumajanduse Arendus- ja Tagatisfondi tagatisrahastust. Finantskontrolli eesmärgil rakendatakse määruse artikleid 8 ja 9.
(3) Ühenduse rahalise toetuse saamiseks 2004. aastal vastavate loomahaiguste likvideerimiseks ja seireks ning kontrolliks zoonoosi ennetamise eesmärgil kavandatud programmide loetelu koostamisel ning iga programmi puhul kavandatavate määrade ja summade määramisel tuleb arvesse võtta nii iga programmi olulisust ühendusele kui ka saadaolevate eraldiste mahtu.
(4) Ühenduse rahalise toetuse saamiseks 2004. aastal vastavate zoonoosi ennetamise kontrollprogrammide loetelude ning iga programmi puhul kavandatavate määrade ja summade koostamisel tuleb arvestada iga programmi olulisust ühendusele, programmi vastavust ühenduse asjaomaste veterinaariaalaste õigusaktide tehnilistele sätetele ja saadaolevate eraldiste mahtu.
(5) 2003. aasta ühinemisakti artiklis 32 sätestatakse, et veterinaariaalase rahastamise küsimustes tuleb uusi liikmesriike kohelda samuti nagu praegusi liikmesriike.
(6) 2004. aasta eelarve alusel ei ole siiski lubatud võtta finantskohustusi ühegi asjaomase programmi suhtes enne kui asjaomase ühineva liikmesriigi ühinemine on aset leidnud. Lisaks saab teatavate haiguste likvideerimist ühinevates liikmesriikides kaasfinantseerida ka muude ühenduse instrumentidega.
(7) Komisjon on kaalunud kõiki esitatud programme veterinaar- ja finantsaspektist ja on rahul sellega, et need programmid kaasatakse ühenduse rahalise toetuse saamiseks 2004. aastal vastavate programmide loetelusse.
(8) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Programmid I lisas loetletud loomahaiguste likvideerimiseks ja seireks vastavad ühenduse rahalise toetuse saamiseks 2004. aastal.
2. Ühenduse rahalise toetuse määr ja summa lõikes 1 märgitud iga programmi puhul on sätestatud I lisas.
Artikkel 2
1. Kontrollprogrammid II lisas loetletud zoonooside ennetamiseks vastavad ühenduse rahalise toetuse saamiseks 2004. aastal.
2. Ühenduse rahalise toetuse määr ja summa lõikes 1 märgitud iga programmi puhul on sätestatud II lisas.
Artikkel 3
Käesolev otsus on adresseeritud liikmesriikidele.
Brüssel, 14. oktoober 2003

Labels: 0
15
6